पहले भी टीम इंडिया को मार्गदर्शन दे चुके रवि शास्त्री की उम्र 55 साल है और वह इस रेस में सबसे आगे माने जा रहे हैं। साल 2014 से अप्रैल 2016 तक किसी भी कोच की गैरमौजूदगी में शास्त्री ही टीम इंडिया की कोचिंग संभालते थे। वह विराट कोहली की पहली पसंद है और कप्तान की भूमिका आम तौर पर बेहद अहम मानी जाती है। शास्त्री के बतौर टीम डायरेक्टर कार्यकाल में भारतीय टीम 2015 वर्ल्ड कप और 2016 में वर्ल्ड टी-20 के सेमीफाइनल्स तक पहुंची थी।